**«ЖАРАТЫЛЫСТАНУ ПӘНДЕРІН АҒЫЛШЫНША**

**ОҚЫТУ - БҮГІНГІ КҮН ТАЛАБЫ**»

Павлодар облысы, Екібастұз қаласы.

Мемлекеттік тілде оқытатын дарынды балаларға арналған

«Зерде» мамандандырылған жалпы білім беру мектебі

оқу ісінің меңгерушісі Қосыбаева Құралай Төкенқызы

**«**Қазақстан бүкіл әлемге халқы үш тілді пайдаланатын

жоғары білімді ел ретінде танылуы тиіс.

**Н. Ә. Назарбаев**

Жаратылыстану пәндерін үш тілде оқыту – болашақ ұрпақтың білім кеңістігінде еркін самғауына жол ашатын, ғылым құпияларына үңіліп, өз қабілетін танытуына мүмкіндік беретін бүгінгі күнгі қажеттілік. Қазіргі таңда әлемнің алпауыт мемлекеттері көп тілді, әсіресе, халықаралық тілдерді меңгеруді маңызды міндет деп санайды. Сондықтан біз де өз халқымыздың қарыштап дамып, өркениеттен кенже қалмау үшін көп тілді меңгеруіміз қажет. Бұл заман талабынан туындап отырған қажеттілік. Себебі бірнеше тілде еркін сөйлей де, жаза да білетін маман бәсекеге қабілетті тұлғаға айналатыны сөзсіз.

Мектебімізде үштілді оқыту бағдарламасы эксперимент ретінде 2007 жылы информатика пәнін ағылшын тілінде оқытумен басталды. Бүгінгі таңда, биология, химия пәндерін CLIL (ContentLanguage Integrated Learning) әдістемесімен оқыту қолға алынды. CLIL технологиясы - пән мазмұны мен тілді бірлесе оқыту. Мұндай оқытудың мақсаты  [тілді оқу объектісі ретінде емес](http://melimde.com/orit-ata-atindafi-v3.html), басқа пәндерді білу құралы ретінде қарастыру немесе пән мен тілді кіріктіре оқыту.

Алғашқы қадам, мамандар дайындау- мектебімізідің 4 мұғалімі Қосыбаева Қ.Т.- химия, Жұмаділова Г.М. - информатика, Қосыбаева К.С., Мамынова А.Е.- биология тоғыз айлық тілдік курстан өтіп, B1 (**Intermediate**) ортаңғы деңгей сертификатын иеленді.

Бүгінгі таңда, 6б сыныптағы жаратылыстану, 8б сыныптағы биология,11а сыныбындағы информатика пәндері және 8б сыныбында «Химия ағылшын тілінде» арнаулы курсы ағылшын тілінде жүргізіледі. Мектептің оқу жоспарына вариативті бөлімнен «Биология ағылшын тілінде», «Химия ағылшын тілінде», «Информатика» курстары енгізілді.

Информатика пәні мұғалімі Жұмаділова Г.М. мектебіміздегі алғаш пәнді ағылшынша жүргізуді бастаған тәжірбиесі мол ұстаз, қазіргі уақытта информатика пәні 100% ағылшын тілінде жүргізіледі.

Мектеп әкімшілігі тарапынан қолдау көрсетіліп, аталған пәндер бойынша оқулықтар алынды. Мысалы: «Сhemistry», «Biology» - қостілді оқулық, ерекшелігі - оның көптілділігінде. Оқулықтың әрбір шебінен сіз негізгі терминдердің аудармаларын үш тілде: қазақ , орыс және ағылшын тілдерінде таба аласыз.Біртіндеп ағылшын тіліндегі сөздер мен сөйлемдер саны артып,оқулықтың соңғы жағында материалдардың басым көпшілігі ағылшын тілінде беріледі. Бұл арқылы сіз ағылшын тіліңізді жетілдіріп қана қоймай, ғылым әлеміндегі шексіз жаңалықтар мен жетістіктерге қарай қадам басасыз.

CLIL әдісі мұғалімнен сабақ барысының 25 % іс- әрекеттерді (амандасу, қоштасу, отыр, тұр, оқы, айт, қайтала, кітаптің бетін аш, жаз т.с.с) және пән бойынша терминдер, мүмкіндігінше сөйлемдерді ағылшынша айтып тіл сындырудан бастап, барған сайын пайыздық мөлшерін көбейте береміз.

Пәнді оқи отырып, оқылып жатқан тақырыптарға сай [терминдерді қайталау барысында](http://melimde.com/sabati-tairibi-ajtalau-derejeni-asietteri-sabati-masati-v2.html), оларды өз ой пайымдауларында қолдана отырып, оқушының белгілі пән бойынша сөздік қорының молаятындығына көзіміз жетті.

Әсіресе, карточкаға жазылған түрлі терминдерді сипаттау арқылы оқушылардың сөйлеу дағдысының қалыптасуы байқалады. Қандай да болмасын оқылып жатқан тақырыпқа байланысты тапсырма құрастыру кезінде әрдайым көмекші терминдер үлестіріліп немесе мұғалім қадағалап айтып отырса, оқушы жадында [терминдердің жатталуы сөзсіз](http://melimde.com/shekerim-felsapasini-sopili-poeziyadafi-korinisi.html).

Өзге тілдің бәрін біл, өз тіліңді құрметте! Бірақ, қай уақытта да өз ана тіліміз маңызды болып қала бермек. Көп тілді меңгерген адам әуелі ана тілінде ой қорытып,қанша тіл үйренсе де, өз тілін ұмытпайтын,ұлттық қасиетінен арылмайтын,сан алуан мәдениетті сараптай алатын болады .

Қандай жаңалықтың да алғашқы қадамдарында қиындықтар кездесетіні белгілі, күдік пен үрейге толы болатыны заңдылық. Бірақ ынты, жігер, ізденіс, талап арқылы бәрін де жеңбекпіз,бүгінгідей ақпараттық технология өркендеп тұрған заманда оған толық мүмкіндік бар.